Same sex-paartjie kry uiteindelik baba | Netwerk24
Same sex-paartjie kry uiteindelik baba
Chandré Christians en haar dogter, Nakiah.
Moederskap is 'n behoefte in baie vroue se harte, maar baie moet eers struikelblokke oorkom om hierdie droom te bewaarheid. "Ek wou al lankal 'n kleintjie gehad het," vertel Chandré Christians (36), 'n meganiese ingenieur van Parow-Noord in Kaapstad, "maar as jy mos career-driven is en jy doen dit en daai, dan stel jy sekere besluite 'n bietjie uit."
As deel van 'n same-sex-paartjie was swanger word nie 'n maklike proses nie, en moes Chandré en haar lewensmaat, Nicki Morkel (51), talle uitdagings oorkom om uiteindelik 'n bondeltjie vreugde in hul arms te hou. Hoewel Chandré weet sommige mense oordeel nie net hul verhouding nie, maar ook hul besluit om 'n kind te hê, voel sy is moederskap alles die moeite werd.
Vandag is Chandré hul baba se "Mommy" en Nicki haar "Mamma". Chandré onthou gedurende lockdown 2020 het sy en Nicki besef dis nou of nooit. "Ek trek nou meer na die 40's toe as na die 30's, so die tyd stap aan," lag sy.